**Tiesību akta**

**„Latvijas Republikas Izglītības un zinātnes ministrijas un Kazahstānas Republikas Izglītības un zinātnes ministrijas līgums par sadarbību izglītības, zinātnes un jaunatnes jomā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | - |
| 2. | Pašreizējā situācija un problēmas | Līdz šim brīdim starp Latviju un Kazahstānu starptautiskie līgumi par sadarbību Izglītības un zinātnes ministrijas (turpmāk – IZM) pārziņā esošajās jomās netika noslēgti.  Taču divpusējā sadarbība izglītības jomā ir diezgan aktīva un puses vēlas šo sadarbību stiprināt un paplašināt. Līdz ar to, IZM izstrādāja šo Ministru kabineta noteikumu projektu ar mērķi radīt juridisko pamatojumu sadarbībai starp Pusēm izglītības, zinātnes un jaunatnes jomā.  Pēc IZM rīcībā esošās informācijas Latvijas augstskolās 2012./2013.gadā studē 105 studenti no Kazahstānas, kas sastāda 3% no ārzemju studentu kopskaita Latvijā.  Starp Latvijas un Kazahstānas augstākās izglītības iestādēm ir noslēgti divpusējie sadarbības līgumi, kas paredz attiecību attīstību daudzās mācību un zinātnes jomās, paredz akadēmiskā personāla un studentu apmaiņu.  Latvijas augstākās izglītības iestādes var piedāvāt studentiem no Kazahstānas studijas svešvalodās tādās studiju programmās, kā transports, loģistika, aviācija, medicīna, bizness, menedžments, tehnika, tehnoloģijas, svešvalodas u.c.  2012.gada 27.jūnijā Astanā notika Latvijas-Kazahstānas Starpvaldību ekonomiskās, zinātniskās un tehniskās sadarbības jautājumos 4.sēde, kuras laikā citu jautājumu starpā tika pārrunāta arī sadarbība izglītības un zinātnes jomā un perspektīvas turpmākai sadarbības paplašināšanai. Komisija ieteica aktivizēt Pušu sadarbību šajā jomā, kā arī paātrināt abu Pušu starpministriju līguma parakstīšanu izglītības, zinātnes un jaunatnes jomā.  Apzinoties, ka Kazahstāna ir Latvijas Republikas attīstības sadarbības valsts, IZM uzskata, ka divpusējo sadarbības līgumu noslēgšana veicinās un pastiprinās Latvijas un Kazahstānas sadarbību. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta noteikumu projekts sagatavots ar mērķi radīt juridisko pamatojumu sadarbībai starp Latviju un Kazahstānu izglītības, zinātnes un jaunatnes jomā.  Līgums paredz pieredzes un informācijas apmaiņu izglītības, zinātnes un jaunatnes jomā, stipendiju piešķiršanu pilna laika studijām, stipendiju piešķiršanu akadēmiskā personāla kvalifikācijas paaugstināšanai un stipendijas pētniecības darba veikšanai, kā arī citas darbības, kas veicinās ilgtermiņa sadarbību un sekmēs savstarpējo attiecību dibināšanu izglītības, zinātnes un jaunatnes jomā.  Visas darbības, kas ir saistītas ar līguma realizāciju, tiks īstenotas saskaņā ar abu Pušu valstu spēkā esošajiem tiesību aktiem un to finanšu resursu ietvaros. |
| 5. | Projekta izstrādē iesaistītās institūcijas | Projektu izstrādāja Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība šādu vienošanos projektu izstrādē nav paredzēta. |
| 7. | Cita informācija | 2013.gada 3.-4.jūnijā ir paredzēta Valsts prezidenta Andra Bērziņa oficiālā vizīte Kazahstānā, kuras laikā plānots parakstīt Latvijas Republikas Izglītības un zinātnes ministrijas un Kazahstānas Republikas Izglītības un zinātnes ministrijas līgumu par sadarbību izglītības, zinātnes un jaunatnes jomā.  Plānots, ka līgumu parakstīs Latvijas Republikas ārlietu ministrs E.Rinkēvičs. |

|  |  |  |
| --- | --- | --- |
| V. Tiesību akta projekta atbilstība Latvijas Republikas starptautiskajām saistībām | | |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| 1.tabula  Tiesību akta projekta atbilstība ES tiesību aktiem |
| Projekts šo jomu neskar. |

|  |
| --- |
| 2.tabula  Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem  Pasākumi šo saistību izpildei |
| Projekts šo jomu neskar. |

Anotācijas II, III, IV, VI, VII sadaļa – projekts šīs jomas neskar.

Izglītības un zinātnes ministrs V.Dombrovskis

Vīza: Valsts sekretāre S.Liepiņa

*27.05.2013. 14:53*

*525*

*A.Kučinska*

*67047905, Alina.Kucinska@izm.gov.lv*